România are 3 jucătoare în Top 100 WTA! Iga Swiatek şi-a mărit avansul faţă de Aryna Sabalenka
Trei jucătoare din România se află între primele 100 ale lumii, la fel ca în ierahia precedentă, de acum două săptăîmâni.
Sorana Cîrstea, Ana Bogdan şi Jaqueline Cristian sunt cele 3 românce din Top 100 WTA
Este vorba despre Sorana Cîrstea, care a coborât de pe 22 pe 24 și are 2.018 puncte, Ana Bogdan, care a coborât şi ea un loc, fiind acum pe 66 cu 1.01.054 puncte, şi Jaqueline Cristian, care staţionează pe 82 cu 884p.
Simona Halep, care revine în circuit săptămâna aceasta, la Miami Open, va figura în următorul clasament WTA, care va fi publicat pe 1 aprilie.
Rămâne de văzut dacă își va recupera punctele pe care le avea în urmă cu un an, când au expirat cele 9 luni de suepndare sau dacă le va avea doar pe cele de la Miami (prezenţa în primul tur asigură 10 puncte WTA).
Halep a primit un wild card din partea organizatorilor și va juca în primul tur la Miami cu spaniola Paula Badosa, aflată pe 80 WTA). meciul are loc mâine, dar încă nu s-a afișat programul.
Iga Swiatek are 2.520 de puncte în plus faţă de Aryna Sabalenka
Poloneza Iga Swiatek, laureata turneului WTA 1.000 de la Indian Wells, şi-a mărit avansul faţă de rivala sa belarusă Aryna Sabalenka, în fruntea clasamentului WTA.
Ea are acum peste 2.500 de puncte în plus faţă de Sabalenka, aceasta având şi ea un avans consistent faţă de ocupanta poziţiei a treia, Coco Gauff, de mai bine de o mie de puncte. La Indian Wells, Sabalenka a fost învinsă în optimi de americanca Emma Navarro.
Singura modificare din top 10 este rocada făcute de chinezoaica Zheng, care a urcat pe locul 7, cu cehoaica Vondrousova (8).
La dublu, Monica Niculescu se menţine pe 39, iar Gabriela Ruse a coborât o poziţie şi se află pe 81.